Majorarea capitalului social se referă la majorarea aportului asociaților la capitalul social al firmei. Aportul asociaților poate fi în numerar sau în natură (bunuri care trec în patrimoniul firmei). Cea mai des întâlnită formă de majorare este majorarea de capital social prin aport de numerar. Aportul de numerar poate fi făcut de către unul sau mai mulți asociați existenți sau de către un asociat nou cooptat, care prin aportul de capital devine asociat în firmă. Astfel, există două tipuri de majorare de capital: cu adăugare de asociat și fără adăugare de asociat.